**Ruine**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ruine

Ne jucam " v-ați ascunselea" în altar

Să nu vă prindă noaptea acolo!

Au făcut cuptoare cu bucăți smulse din tine

Credeau ca vor avea pâine sfințită în fiecare zi.

Ochii sfinților au înghețat peste ani în pereții scorojiți

Ce Ană au găsit la temelie?

A rămas viu doar clopotul...

Daaannng! Daaannng!

Bate lung și rar.

A mai plecat un creștin.

"Să nu vă ascundeți în biserică!

Va cădea peste voi. "

Și iarba va fi atât de verde

Și semnul crucii pe ruinele vechi de când...?

....ești lângă mine și nu mai pleci nicicând.

Ochii Tăi și-au lăsat blândețea pe chipul copilului speriat de altarul în ruine.